
Приложение № 4

ТЕХНИЧЕСКА СПЕЦИФИКАЦИЯ 
за обществена поръчка с предмет:

„Текущ ремонт, профилактика и извънгаранционна поддръжка на климатици и климатични инсталации за срок от 12 месеца”.


СРОК ЗА ИЗПЪЛНЕНИЕ НА ПОРЪЧКАТА
 	Срокът за изпълнение на поръчката е 12 месеца, считано от датата на сключване на договора, или изчерпване на финансовия ресурс.

	
	Техническа спецификация на климатиците в ТП „ДГС Кипилово“

I. ТЕХНИЧЕСКИ ИЗИСКВАНИЯ И СПЕЦИФИКАЦИИ

1. Основни дейности при изпълнението на поръчката. 
1.1. Профилактика:
-  Обща механична проверка на вентилационната част и отвеждането на конденза;
- Проверка на компресорно-хладилния кръг и дозареждане с хладилен агент /при необходимост/;
-  Проверка на електрозахранването;
-  Проверка на плътност;
-  Проверка на електронното управление;
-  Проверка и настройка на параметрите;
-  Проверка на въздушните кондензатори и тяхното почистване;
-  Почистване на въздушните филтри.

Профилактиката се извършва след подадена от Възложителя заявка и по предварително уточнен между упълномощените представители по договора на Изпълнителя и Възложителя график. Извършената профилактика се отчита чрез двустранно подписан приемо-предавателен протокол, в който се описва профилактираната техника, като към посочения протокол се прилагат досиетата на всяка отделна машина.
В хода на извършване на проверките свързани с абонаментното обслужване, както и при монтаж на дефектирали части, Изпълнителят е длъжен да оформи и поддържа актуално писмено досие на всяка от обслужваните машини с идентификация на нейния модел, марка, местоположение, описание на извършените проверки и констатирано техническо състояние. При извършване на ремонт по климатиците, сервизния специалист да оформя писмен протокол съдържащ дата на извършване на дейностите, както и вложени резервни части, материали и консумативи. Констатациите в досиетата и протоколите следва да бъдат подписани от сервизен специалист на Изпълнителя.
1.2. Ремонтни дейности  на климатиците по заявка от Възложителя.
Възложителят, чрез упълномощеното по договора лице, подава заявка за диагностициране на проблеми във функционирането на климатиците. Диагностицирането и извършването на ремонт на повредени климатици се извършва от Изпълнителя, при спазване на  посочените в т. 2, 3 и 4 - време и място за изпълнение, организация и метод на изпълнение, съгласувателни процедури и оформяне на посочените по-горе писмени документи /досиета и протоколи/.   

2. Време и място на изпълнение.
Извънгаранционната поддръжка се извършва в административната сграда на ТП „ДГС Кипилово” – с.Кипилово, ул.“Васил Левски“ №58. При невъзможност за ремонтиране на повредената техника на място, Изпълнителят я приема за поправка в осигурен от него сервиз със съгласието на Възложителя и подписване на предавателно - приемателен протокол, в който задължително фигурира и подпис на материално отговорно лице за климатична техника в ТП „ДГС Кипилово”. В този случай транспортните разходи са за сметка на Изпълнителя. 
        
3. Организация и метод на изпълнение.
3.1. Изпълнителят приема всички заявки, които Възложителят е направил чрез писмо, факс, по e-mail или по телефон, като при последните два начина на заявяване се прави писмено потвърждение. Заявката трябва да съдържа данни за техническата неизправност и възникването й, с които разполага Възложителя, а така също име и телефон за връзка на служителя, заявил техническата неизправност от страна на Възложителя.
3.2. Отстраняване на възникнали повреди и технически неизправности:
- сервизна реакция при подаден авариен сигнал – до 2 работни дни.
	- отстраняване на повреда – до 4 работни дни.
3.3. При необходимост, изпълнителят осигурява транспортирането на повредените машини до сервизната база и обратно за своя сметка.

4. Съгласувателни процедури по отстраняване на неизправности по обслужваната техника и ремонти на същата 
4.1. Възложителят има право на преценка относно цените и осигуряването на специфицираните резервни части, материали и консумативи. Влагането на резервни части, материали и консумативи без писменото одобрение от упълномощения представител на Възложителя е за сметка на Изпълнителя. При заплащане на резервни части, подменените такива се предават на упълномощения представител на Възложителя.  
4.2. Ако за отстраняването на повредата, Изпълнителят е вложил резервни части, одобрени от Възложителя, последният му ги заплаща след приемане на извършения ремонт, в срок до 30 (тридесет) работни дни от представяне на оригинална данъчна фактура, по цени, посочени в офертата по т.4.1, ведно със заверено с „вярно с оригинала” копие от фактура за закупуването им. Вложените резервни части се фактурират от Изпълнителя без надценка върху цената на закупуването им.
4.3. Изпълнителят извършва всички дейности по договора за поръчката чрез свои технически специалисти, които разполагат със съответната квалификация и умения.   

Доставяните и монтирани при изпълнение на поръчката резервни части, материали и консумативи да съответстват на марката и модела на климатиците, ще бъдат оригинални, нови, неупотребявани и нерециклирани, което ще удостоверяваме със сертификат за тяхното качество и произход.
Гаранционния срок  за вложените резервни части при извършените дейности по извънгаранционното сервизно обслужване е съгласно гаранцията, предоставена от производителя.

